Yuɣal, yuɣ-itt yuɣ-itt, ad teddu. Yewwi-d ṭṭbel, yekka ṭṭbel, yesečč, yexddem, yexddem tameɣra, yezla azger, yexddem kullec. Iɣil tedda s ṭṭbel tedda, netta yebɣa kan ad yarr ttar deg-s, ad tt-inaɣ, i yebɣu yeḍran. Yuɣal nettat teqqim akka di sga, tersa akk lqecc-nni, ṭṭbel la yekkat deg uzniq, a yekkat yuɣal tekcem-d temɣart-is, tenna-as : “ Aya yelli i tmelḥeḍ ! A yelli ur tuklaleḍ, lhan akk lqecc-agi fell-am umaɛna i lukan ur kem-ineqq ara mmi acemma ”, tenna-as : “ Yah ! Ad iyi-nneɣ aɛni ? ”, tenna-as : “ Ahh! Yeggul ahh ! ” Yuɣal tbedd, amek ara texddem, tjuba-d deg uqerru-is tekti, yuɣal tenna-as : “ Awi-d kan am ten-ɛarḍaɣ a yemma tamɣart ahat ula d kemm ad arren fell-am, awi-d kan am ten-ɛarḍaɣ ”, taɛreḍ-asen, tcebbeḥas, teqqim akken di sga, tenna-as : “ Arǧu kan ad uɣalaɣ, ur ttɛaṭileɣ ara, ad uɣalaɣ kan syagi kan, ad uɣalaɣ am ten-kssaɣ ”, teqqim akken temɣart tamcumt, netta yekcem-d kan s leqlala, yekcem-d s leqlala, yeddem-d kan adebbuz-nni, yewwet-itt iɣil d tinna, nettat tarwel, truḥ s axxam n baba-s, truḥ. Yuɣal yenna-as : “ Ahh!! Sew sew ay iḍeballen nɣiɣ yemma ”, dɣa 91